Referat af møde i menighedsrådet ved Jesu Hjerte Kirke 30. juni 2021 kl. 18.

Tilstede: Sp. Tomislav Cvetko, p. Ariel Baraquiel Bejo, Ulf M. Becker, Birthe Mandrup Christensen, Rasmus Kaare Frederiksen (fm.), Carsten Günther, Ursula Ljungqvist,

Fraværende: p. Tomaz Majcen, diak. Ole Lundsteen, Maria Sundgaard Ertner, Maria Giuditta Rasmussen (nfm.), Loredana Ruggiero

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Ønske om fornyet indsats for de ældre i menigheden, v. Birte & Ursula
6. Indkaldelse af suppleant
7. Gennemgang af ansøgninger for organistembedet.

*Ansøgninger eftersendes efter fristens udløb 25/6*

1. Godkendelse af opsætning af Niels Steensen billede i kirken.

*Plantegning med forslag over anvendelsen af korsarmenes nicher efter endt vedligehold vedhæftes.*

1. Bejdsning af de lyse træflader på amboen, så de opnår en mørkere nuance.

*Motivering: Biskop Czeslaw har i flere omgange fremført idéen om at den bærende konstruktion af amboen, der består af lyst træ, bejdses for at opnå en mørkere tone, så amboen i højere grad end nu fremtræder i et samlet hele, og ikke i så høj grad som nu, adskiller sig markant fra de gamle relieffer på amboens sider. Der er lavet en lille farveprøve, som om nødvendigt kan besigtiges.*

1. Evt. punkt: Geninvestering af udtrukne obligationer, så negativ bankrente undgås.
2. Evt. punkt: Henvendelse fra jordemoderkonsultation
3. Fremtidigt punkt: Undersøgelse af mulighederne for udlejning af parkeringspladser i kirkens baggård.
4. Fastlæggelse af nyt møde
5. Evt.

**Ad 1)** Sognepræsten indledte mødet med en meditation over 1. Kor, 13, kærlighedens lovsang

**Ad 2)** Godkendt med tilføjelse af nyt pkt. 6

**Ad 3)** Formanden berettede, at der i sommerperioden er færre sociale aktiviteter. Dog er der aktuelt flere og flere kirkelige handlinger. Lydfirma forventes at komme med tilbud på lydanlæg inden længe. Dele til færdiggørelse af orgelbalustraden er ankommet til kirken. Maleren går i gang i menighedssalen i nærmeste fremtid. Maling i kirken er afsluttet. Den ene skriftestol er flyttet pga. maling og skal repareres. Der vil være festmusik ved Ole Kongsteds fratræden d. 15. august.

**Ad 4)** Sognepræsten berettede, at bispekontoret havde meddelt, at kommunionsuddelernes embedsperiode var udløbet. Nye blev udnævnt, idet flere af de gamle blev genvalgt. Sp. er på ferie 21.7.-10.8. Der er sørget at alle messer celebreres, også søndagsmessen kl. 9.30. Der havde været 1. kommunion søndag 6. juni, og der kommer igen søndag 12.9. Der startes nye grupper for både 1. kommunionsbørn og firmander i efteråret. Der startes ny gruppe for børn mellem 1. kommunion og firmelse. P. Michael Hornbech-Madsen begynder sandsynligvis i løbet af efteråret med en ny bøn- og bibelgruppe for voksne.

**Ad 5)** Birte Mandrup Christensen og Ursula Ljungqvist fremlagde planer om en ny gruppe for menighedens ældre. Den vil mødes 1 gang månedligt. Der vil være foredrag, blive sunget og blive afholdt en årlig julefrokost. Gruppen bliver oprettet i samarbejde med St. Therese/St. Andreas menighed. Der vil være planlægningsmøde 1. juli.

**Ad 6)** Et medlem af menighedsrådet forventes at være væk i 3 måneder. Formanden taler med vedkommende. Hvis fraværet bekræftes, indkaldes 1. suppleant.

**Ad 7)** Organiststillingen havde været annonceret i KO. Der var kommet 2 egentlige ansøgninger og 1 henvendelse. Der blev nedsat ansættelseskomité, bestående af sp., fm. og Birte Mandrup Christensen. De taler med den foretrukne kandidat.

**Ad 8)** P. Michael Hornbech-Madsen havde malet et billede af Sl. Niels Steensen. Dette er blevet placeret i en ramme, der stammer originalt fra Jesu Hjerte Kirke. Billedet er efter biskoppens forslag blevet hængt i den venstre korsarm. I denne sammenhæng mente sp., at det kunne være en ide med en helhedsplan for kirkerummets udseende. Det overvejes at nedsætte et kunstnerisk udvalg.

**Ad 9)** Forslaget blev bevilget under forudsætning af, at den valgte farve godkendes.

**Ad 10)** Der arbejdes på sagen. Der mangler en vurdering af det beløb, der kan investeres.

**Ad 11)** Kirkens genbo, en jordemoderkonsultation, havde henvendt sig for evt. at leje sig ind i menighedssalen i dagtimerne 3 gange ugentligt. De praktiske implikationer undersøges.

**Ad 12)** Fm. undersøger om parkeringspladser i kirkens baggård kan udlejes.

**Ad 13)** Næste møde bliver torsdag 12. august

**Ad 14)** Der arbejdes med afskedsreception 15.8. for Ole Kongsted. Der blev efterlyst papirdispenser til håndtørring på toilet.

Formanden hævede mødet kl. 20:30